ŠOS-2021-9-PR

Janez Cigler Kralj

Minister

Ministrstvo za delo, družino, socialne zadeve in enake možnosti

Štukljeva cesta 44

1000 Ljubljana

gp.mddsz@gov.si

Ljubljana, 11. 2. 2021

# ZADEVA: Usklajevanje minimalne urne postavke za opravljeno začasno in občasno delo dijakov in študentov

Spoštovani,

20. januarja 2021 je bil na podlagi Zakona o minimalni plači (Uradni list RS, št. 13/10, 92/15 in 83/18) izdan akt, s katerim se je minimalna plača od 1. januarja 2021 dvigne na 1.024, 24 EUR. Skladno z drugim odstavkom 130.c člena Zakona o uravnoteženju javnih financ (Uradni list RS, št. 40/12, 96/12 – ZPIZ-2, 104/12 – ZIPRS1314, 105/12, 25/13 – odl. US, 46/13 – ZIPRS1314-A, 56/13 – ZŠtip-1, 63/13 – ZOsn-I, 63/13 – ZJAKRS-A, 99/13 – ZUPJS-C, 99/13 – ZSVarPre-C, 101/13 – ZIPRS1415, 101/13 – ZDavNepr, 107/13 – odl. US, 85/14, 95/14, 24/15 – odl. US, 90/15, 102/15, 63/16 – ZDoh-2R, 77/17 – ZMVN-1, 33/19 – ZMVN-1A, 72/19 in 174/20 – ZIPRS2122) mora minister, pristojen za delo, določiti tudi nov znesek minimalne bruto urne postavke za opravljeno začasno in občasno delo dijakov in študentov (študentsko delo).

Ob tem naj opozorimo, da je bilo omenjeno določilo, po katerem se minimalna bruto urna postavka za opravljeno študentsko delo uskladi ob spremembi minimalne plače, v zakon dodano prav zaradi dotedanjih zamud pri uskladitvi obeh zneskov. Dijaki in študenti so tako več mesecev čakali na dvig minimalne urne postavke, ki bi jim po zakonu morala pripadati.

**Zato Vas, kot ministra, pristojnega za delo, pozivamo, da izpolnite svojo zakonsko dolžnost in v najkrajšem možnem času izdate akt, s katerim se minimalna bruto urna postavka za opravljeno študentsko delo dvigne sorazmerno z dvigom minimalne plače.** Po naših izračunih bi ta morala znašati 5,89 EUR.

Ob tem Vas prosimo tudi za informacijo o tem, koliko dijakov in študentov bo zaradi zamika uskladitve minimalne bruto urne postavke finančno oškodovanih. Opozarjamo namreč, da se dvig minimalne plače nanaša na delo, opravljeno po 1. januarju 2021, medtem ko še ni znano, od kdaj naprej bo začela veljati nova, višja minimalna bruto urna postavka za opravljeno študentsko delo.

Lepo pozdravljeni,

|  |  |
| --- | --- |
|  | Študentska organizacija Slovenije**Klemen Peran**Predsednik |